Boeing 737: अमेरिका में 136 यात्रियों को ले जा रहा बोइंग-737 विमान रनवे से फिसलकर नदी में गिरा  
अमेरिका के फ्लोरिडा में हुआ हादसा 
रनवे से फिसलकर नदी में गिरा विमान 
किसी के हताहत होने की नहीं है सूचना
अमेरिका के फ्लोरिडा में 136 यात्रियों को ले जा रहा बोइंग 737 विमान रनवे से फिसलकर सेंट जॉन नदीं में गिर पड़ा. यह जानकारी नवल एयरफोर्स के एक प्रवक्ता ने दी. हालांकि अभी तक इस हादसे में किसी के हताहत होने की सूचना नहीं है. जानकारी के मुताबिक यह घटना स्थानीय समय के अनुसार रात 9.40 बजे की है. जब विमान रनवे पर उतरने की कोशिश कर रहा था, उसी दौरान यह फिसलकर नदी में गिर पड़ा. जैक्सनविले के मेयर ने ट्वीट कर कहा कि विमान में सवार सभी लोग सुरक्षित हैं. चालक दल पानी में जेट ईंधन को नियंत्रित करने के लिए काम कर रहा है.
बताया जा रहा है कि जो विमान दुर्घटनाग्रस्त हुआ, उसपर मियामी एयर इंटरनेशनल का लोगो लगा हुआ था. मियामी एयर इंटरनेशनल एक चार्टर एयरलाइन सेवा है, जिसके पास बोइंग 737-800 का पूरा फ्लीट है. हालांकि अभी तक इस घटना पर कंपनी की तरफ से कोई बयान नहीं आया है. जबकि बोइंग के एक प्रवक्ता ने कहा कि कंपनी को घटना की जानकारी है और इस बारे में और जानकारी इकट्ठा की जा रही है.